Nasrala Pedro Sufair

Nasrala Pedro SufairTamén escrito Nasrallah Pierre Sfeir, Nasrallah Boutros Sfeir, Nasrallah Peter Sfeir, Nasrallah Boutros Sufayr, Nasrallah Butros Sfayr. O seu nome propio tamén aparece ás veces como Nasr Allah. (en , "Naṣrallah Buṭrus Ṣufayr"), nado en Raifun (Líbano) o 15 de maio de 1920 e finado o 12 de maio de 2019, foi o 76º Patriarca de Antioquía e de todo Levante da Igrexa católica maronita e bispo da Xubah-Sarba-Xuniah dende o 19 de abril de 1986 até o 26 de febreiro de 2011, permanecendo como patriarca emérito dende entón até o seu pasamento.
 Traxectoria 
 Primeiros anos e sacerdocio 
Nasrala Sufair naceu en Raifun (eparquía de Sarba), no distrito de Kasaruan da gobernación do Monte Líbano, o 15 de maio de 1920. Estudou entre 1933 e 1936 na escola Mar Abda de Harharaya. Posteriormente cursou os estudos secundarios no seminario de San Marón de Rasir, e posteriormente estudou no seminario maior de Beirut entre 1940 e 1943.

Estudou Filosofía e Teoloxía na Facultade de Teoloxía da Universidade San Xosé de Beirut entre 1944 e 1950. O 7 de maio de 1950 foi ordenado sacerdote, e foi nomeado cura da parroquia de Raifun e secretario da arquieparquía de Damasco, cargo que mantivo até 1956, cando pasou a ser secretario do patriarcado maronita. Entre 1956 e 1961, ademais de secretario do patriarcado, foi profesor de tradución e filosofía na Escola Maronita dos Irmáns Maristas de Xuniah.

 Episcopado 
O 19 de xuño de 1961 foi elixido bispo auxiliar de Antioquía, sendo confirmado o 23 de xuño, e recibindo o título de bispo titular de Tarso dos Maronitas. A súa elección foi confirmada polo papa Xoán XXIII o 23 de xuño de 1961. Recibiu a consagración episcopal o 16 de xullo de mans do patriarca de Antioquía Paulo II Pedro al-Mauxi.

No seu papel episcopal participou no Concilio Vaticano Segundo, e foi tamén posteriormente conselleiro espiritual da Soberana Orde de Malta.

 Patriarcado 
O 19 de abril de 1986 foi elixido Patriarca de Antioquía. O 7 de maio de 1986 o papa Xoán Paulo II concedeulle a "comuñón eclesiástica":

O mesmo papa Xoán Paulo II creouno cardeal o 26 de novembro de 1994. O 26 de febreiro de 2011, con máis de 90 anos, o papa Bieito XVI aceptou a súa renuncia á sé patriarcal. Finou o 12 de maio de 2019.

 Premios e distincións 
Ten sido nomeado doutor honoris causa por varias institucións académicas, amosadas a continuación en orde cronolóxica:
 2005: Universidade de Fordham
 2005: Universidade Católica de América
 2008: Universidade Villanova

 Obra 


 Notas 

 Véxase tamén 

 Ligazóns externas 
 Perfil na web do Vaticano
 Perfil en Catholic-Hierarchy.org
 Perfil en CardinalRating.com

Categoría:Patriarcas maronitas de Antioquía
Categoría:Nados na gobernación do Monte Líbano
Categoría:Nados en 1920
Categoría:Cardeais do Líbano
Categoría:Cardeais creados por Xoán Paulo II
Categoría:Bispos católicos do Líbano
Categoría:Bispos católicos do século XX
Categoría:Bispos católicos do século XXI
Categoría:Bispos da Igrexa católica maronita
Categoría:Alumnos da Universidade San Xosé de Beirut
Categoría:Escritores en lingua árabe
Categoría:Escritores do Líbano
Categoría:Doutores honoris causa pola Universidade de Fordham
Categoría:Doutores honoris causa pola Universidade Villanova
Categoría:Doutores honoris causa pola Universidade Católica de América
Categoría:Membros da Congregación para as Igrexas Orientais
Categoría:Finados en 2019
Categoría:Participantes no Concilio Vaticano Segundo